**ACTA DE SESSIÓ ORDINÀRIA DEL PLE DE L’AJUNTAMENT DE L’ALBAGÉS**

Identificació de la sessió

NÚM SESSIÓ: **05/2013**

**SESSIÓ ORDINÀRIA**

DIA : 4 de juny de 2013

HORA : 20:30 h

LLOC: Sala de Plens de l' Ajuntament de L’Albagés

**Assistents:**

Albert Donés Antequera, Alcalde

Maria Teresa Melero Gasol, regidora

Josep Ramon Cuadrat Rey, regidor

Joan Juvero Iglesias, regidor

Arnau Preixens Rufé, regidor

**NO ASSISTEIXEN, EXCUSANT-SE:**

Alba Roigé Triquell, regidora

Samuel Aris Oriol, regidor

Actua com a Secretària: Alba Martí Vallès

A l’Albagés, a 4 de juny de 2013. Reunit el Ple de l’Ajuntament, prèvia convocatòria, i sota la presidència del Sr. Albert Donés Antequera, un comprovada l’assistència del nombre suficient de membres per a la vàlida realització de la sessió, es passa a resoldre el següent:

**ORDRE DEL DIA**

1.- Aprovar, si s’escau, de l’esborrany de l’ acta de la sessió anterior (ordinària celebrada el dia 25 d’abril de 2013).

2.- Donar compte del Decret d’Alcaldia d’aprovació de la liquidació del pressupost, exercici 2012.

3.- Aprovar, si s’escau, el Reglament de règim intern de l’espai de joves del municipi de l’Albagés.

4.- Adjudicar el contracte d’arrendament de les piscines municipals, temporada 2013.

5.- Aprovar la certificació núm. 1 de l’obra “Desglossat 1r del Ramal 1”.

6.- Aprovar, si s’escau, la nomenclatura i numeració del C/ Afores del municipi.

7- Donar compte dels decrets d’alcaldia.

8.- Precs i preguntes.

**DESENVOLUPAMENT DE LA SESSIÓ:**

**1.- Aprovar, si s’escau, de l’esborrany de l’ acta de la sessió anterior (ordinària celebrada el dia 25 d’abril de 2013).**

Es dóna per llegida l’acta de les sessions anteriors, de la qual s'ha entregat l’esborrany juntament amb la convocatòria de la sessió d'avui.

De conformitat amb el que estableix l'article 110.3 del Decret Legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya, el Sr. Alcalde pregunta als Srs. Regidors si volen presentar-hi alguna esmena.

Al no haver-hi cap esmena per part dels Srs. Regidors, s’acorda per unanimitat del nombre legal de membres assistents aprovar les actes esmentades.

**2.- Donar compte del Decret d’Alcaldia d’aprovació de la liquidació del pressupost, exercici 2012.**

El Sr. alcalde dóna compte de la resolució de data 29 de maig de 2013 per la qual s’ha aprovat la liquidació del Pressupost municipal corresponent a l’exercici de 2012.

D’acord amb l’establert a l’article 191 del Real Decret Legislatiu 2/2004, de 5 de març, pel qual s’aprova el Text refós de la Llei reguladora de les hisendes locals, es dóna compte al Ple la resolució d’alcaldia per la qual s’aprova la liquidació del Pressupost de l’exercici de 2012, segons es transcriu:

**DECRET DE L' ALCALDIA 38/ 2013**

**ANTECEDENTS**

1. Elaborada la liquidació del pressupost de l’exercici 2012, s’obté el resultat següent:

**2.1.1. Respecte al pressupost de despeses:**

1. Exercici en curs:

Pressupost inicial de despeses: 452.805,66 €

Modificacions de despeses: 152.462,07 €

Pressupost definitiu de despeses: 605.267,73 €

Despeses compromeses: 529.285,79 €

Obligacions reconegudes: 506.756,72 €

Pagaments realitzats: 371.563,82 €

Obligacions pendents de pagament: 135.192,90 €

2. Exercicis tancats :

Obligacions reconegudes pendents de pagament a l’inici de l’exercici: 301.045,67 €

Baixes: 0,00 €

Pagaments realitzats: 251.153,82 €

Obligacions reconegudes pendents de pagament al final de l’exercici: 49.891,85 €

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2.1.2. Respecte al pressupost d’ingressos:**

a. Exercici en curs :

Pressupost inicial d’ingressos: 452.805,66 €

Modificacions d’ingressos: 152.462,07 €

Pressupost definitiu d’ingressos: 605.267,73 €

Drets reconeguts: 547.102,05 €

Drets anul·lats: 2.825,33 €

Recaptació neta: 333.080,01 €

Drets pendents de cobrament: 211.196,71 €

b. Exercicis tancats :

Drets pendents de cobrament a l’inici de l’exercici: 280.795,42 €

Baixes: 0,00 €

Recaptació: 185.033,20 €

Drets pendents de cobrament al final de l’exercici: 95.762,22 €

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2.1.3. Resultat pressupostari de l’exercici:**

|  |  |
| --- | --- |
| + Drets reconeguts nets (+) 544.276,72 € | |
| - Obligacions reconegudes (-) 506.756,72 € |
| Resultat Pressupostari 37.520,00 € |
| - Desviacions positives de finançament 0,00 € | |
| + Desviacions negatives de finançament 0,00 € | |
| + Despeses finançades amb romanent líquid de tresoreria 6.436,09 € | |
| RESULTA PRESSUPOSTARI AJUSTAT : 43.956,09 € | |

**2.1.4. Romanent de tresoreria:**

El romanent de tresoreria, segons l’estat financer que figura a continuació:

**+ FONS LÍQUIDS A TRESORERIA A FINAL D’EXERCICI**

**+ PENDENTS DE COBRAMENT AL FINAL DE L’EXERCICI: 331.465,83 €**

+ De pressupostos d’ingressos. Exercici en curs: 211.196,71 €

+ De pressupostos d’ingressos. Pressupostos tancats: 95.762,22 €

+ D’altres operacions no pressupostàries: 24.506,90 €

– Ingressos realitzats pendents d’aplicació definitiva: 0,00 €

**–PENDENTS DE PAGAMENT AL FINAL DE L’EXERCICI: 199.202,23 €**

+ De pressupostos de despeses. Exercici corrent: 135.192,90 €

+ De pressupostos de despeses. Pressupostos tancats: 49.891,85 €

+ D’altres operacions no pressupostàries:14.117,48 €

– Pagaments realitzats pendents d’aplicació definitiva: 0,00 €

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Romanent de tresoreria total: 179.941,02 €**

**– SALDO DE DUBTÓS COBRAMENT: 8.086,00 €**

**– EXCÉS DE FINANÇAMENT AFECTAT: 0,00 €**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ROMANENT DE TRESORERIA PER A DESPESES GENERALS: 171.855,02€**

2. D’acord amb l’article 191.2 del Reial decret legislatiu 2/2004, de 5 de març, pel qual s’aprova el Text refós de la Llei reguladora de les hisendes locals, i l’article 101.1 del RD 500/1990, que desenvolupa la Llei d’hisendes locals en matèria pressupostària, així com la regla 83.3 de l’Ordre EHA 4041/2004 de 23 de novembre, per la qual s’aprova la Instrucció del Model Normal de Comptabilitat Local i la Regla 71.3 de l’Ordre EHA 4042/2004 de 23 de novembre, per la qual s’aprova la Instrucció del Model Simplificat de Comptabilitat Local, es preveu que per quantificar el romanent de tresoreria s’han de deduir els drets pendents de cobrament que es considerin de difícil o impossible recaptació.

El capital pendent de cobrament s’ha minorat, en concepte de dubtós cobrament, en 8.086,00 €. Per determinar aquesta quantia s’han tingut en compte l’antiguitat i l’import dels deutes, la naturalesa dels recursos i els percentatges de recaptació tant en executiva com en voluntària. En qualsevol cas, això no implicaria l’anul·lació del dret reconegut ni en produiria la baixa.

Els percentatges que s’han aplicat són (criteri mínim suggerit per la Sindicatura de Comptes):

|  |  |
| --- | --- |
| Pendents de cobrament (cap. 1, 2 i 3)  Pressupost d’ingressos | (%) estimacions de cobrabilitat dubtosa |
| Exercici actual :  1r. any immediatament anterior  2n. any  3r. any  4t. any i següents | 5%  15%  40%  80%  100% |

2.3. L’estudi del compliment de l’objectiu d’estabilitat pressupostària és objecte d’Informe independent que complementarà el present informe.

2.4. En relació a les despeses pendents d’imputació pressupostària, pagades i no pagades, s’informa que el total registrat al saldo 413, és de 0,00 €

2.5 La Secretària - Interventora ha emès els corresponents informes d’acord amb l’article 191.3 del RDL 2/2004, de 5 de març, pel qual s’aprova el Text refós de la Llei reguladora de les hisendes locals.

**FONAMENTS DE DRET**

1.-La liquidació posa de manifest, respecte al pressupost de despeses i per a cada partida pressupostària, els crèdits inicials, les seves modificacions i els crèdits definitius, les despeses autoritzades i compromeses, les obligacions reconegudes, els pagaments ordenats i els realitzats.

2.Respecte al pressupost d’ingressos, i per a cada concepte, la liquidació posa de manifest les previsions inicials, les seves modificacions i les previsions definitives, els drets reconeguts i anul·lats, i la recaptació neta.

3. L’article 93.2 del RD 500/90 determina que, com a conseqüència de la liquidació del pressupost, s’hauran de determinar:

* Els drets pendents de cobrament i les obligacions pendents de pagament el 31 de desembre
* El resultat pressupostari de l’exercici
* Els romanents de crèdit
* El romanent de tresoreria

4. L’article 165.1 del Reial decret legislatiu 2/2004, de 5 de març, pel qual s’aprova el Text refós de la Llei reguladora de les hisendes locals, estableix que el pressupost general atendrà el compliment del principi d’estabilitat.

L’article 21 de la LLOEPiSF, estableix que les entitats locals que no hagin assolit l’objectiu d’estabilitat pressupostària estaran obligades a formular i aprovar un pla econòmic financer a un any.

5. D’altra banda, l’art.15.3 de l’Ordre HAP/2105/2012, d’1 d’octubre, per la qual es desenvolupen les obligacions de subministrament d’informació previstes a la Llei Orgànica 2/2012, de 27 d’abril, d’estabilitat pressupostària i sostenibilitat financera, estableix que, abans del 31 de març de l’any següent a l’exercici en què es refereixen les liquidacions s’hauran de remetre els pressupostos liquidats i els comptes anuals

formulats pels subjectes i entitats sotmesos al Pla General de Comptabilitat d’Empreses o a les seves adaptacions sectorials, amb els seus annexos i estats complementaris; les obligacions davant tercers, vençudes, líquides, exigibles no imputades a pressupost; la situació a 31 de desembre de l’exercici anterior del deute viu, inclosos els quadres d’amortització; la informació que permet relacionar el saldo

resultant dels ingressos i despeses del Pressupost amb la capacitat o necessitat de finançament, calculada conforme a les normes del Sistema Europeu de Comptes i l’informe de la intervenció d’avaluació del compliment de l’objectiu d’estabilitat, de la regla de la despesa i del límit del deute.

6. S'ha complert el que estableixen els articles 92 a 105 del RD 500/1990, de 20 d'abril, segons el qual es desenvolupa la Llei d’hisendes locals, en matèria de pressupostos.

Per tant,

**RESOLC:**

1.- Aprovar la liquidació del pressupost de l’exercici 2012, que en termes consolidats figura a la part d’antecedents.

2.- Informar-ne el Ple en la primera sessió que hi hagi.

3.- Trametre una còpia de la liquidació del pressupost a la Delegació Territorial del Govern de la Generalitat i a la Delegació Provincial d’Hisenda i donar compliment i al que estableix l’art.15.3 de l’Ordre HAP/2105/2012, d’1 d’octubre, per la qual es desenvolupen les obligacions de subministrament d’informació previstes a la Llei Orgànica 2/2012, de 27 d’abril, d’estabilitat pressupostària i sostenibilitat financera”.

De la resolució d’Alcaldia, els membres assistents de la corporació se’n donen per assabentats.

**3.- Aprovar, si s’escau, el Reglament de règim intern de l’espai de joves del municipi de l’Albagés.**

Atesa la necessitat que l’ajuntament de l’Albagés disposi d’un reglament de règim intern de l’espai de joves del municipi de l’Albagés, l’alcalde proposa als assistents:

Primer.- Aprovar inicialment el Reglament de règim intern de l’espai de joves del municipi de l’Albagés, que s’annexa en aquest acta.

Segon. Exposar al públic l’acord precedent al tauler d’anuncis de l’ajuntament, durant un termini de 30 dies hàbils a comptar des del dia de la publicació de l'anunci al Butlletí Oficial de la Província, dins el qual període els interessats podran examinar l'expedient i presentar-hi les reclamacions que considerin oportunes. Transcorregut el termini esmentat sense haver-se'n produïdes, els acords adoptats restaran definitivament aprovats.

Tercer.- Publicar al Butlletí Oficial de la Província el text íntegre del reglament, la qual entrarà en vigor el dia de la seva publicació i regirà mentre no se n'acordi la modificació o derogació.

S’aprova per unanimitat dels membres assistents.

**4.- Adjudicar el contracte d’arrendament de les piscines municipals, temporada 2013.**

Vist que l’ajuntament de l’Albagés va acordar iniciar l’expedient per a la contractació de l’arrendament de l’explotació del recinte de les piscines i de la gestió del servei de bar a les piscines municipals i que en data 25 d’abril de 2013 es va aprovar el Plec de condicions que han de regir per a la contractació,

Vist que s’han presentat dos ofertes, la Sra. Anna Maria Triquell Guiu i la Sra. Engracia Sánchez Alcaraz,

Vist que en data 3 de juny es van reunir els membres de la corporació a fi efecte d’obrir les propostes presentades,

Un cop valorades les mateixes,

El Ple de la corporació acorda per unanimitat dels membres assistents:

Primer.- Adjudicar el contracte de l’arrendament de l’explotació del recinte de les piscines i la gestió del servei de bar a les piscines municipals de l’Albagés a la Sra. Anna Maria Triquell Guiu.

Segon.- Notificar aquest acord a l’adjudicatària, així com senyalar dia i hora per a la signatura del contracte.

Tercer.- Comunicar aquest acord a la Sra. Engracia Sánchez Alcaraz, notificant-li els recursos procedents contra la present resolució.

**5.- Aprovar la certificació núm. 1 de l’obra “Desglossat 1r del Ramal 1”.**

Atès que l’empresa B.BIOSCA, SL ha presentat la primera certificació corresponent a l’obra “Desglossat primer del Ramal 1 de la xarxa de clavegueram” per import de 33.443,98 euros.

El Ple acorda per unanimitat dels membres assistents:

Primer.- Aprovar la certificació núm. 1 corresponent a l’obra “Desglossat primer del Ramal 1 de la xarxa de clavegueram” per import de 33.443,98 euros, presentada per B.BIOSCA, SL.

Segon.- Trametre la certificació d’obres al Departament de Governació i Relacions Institucionals de la Generalitat de Catalunya per tal de tramitar la subvenció PUOSC 2011.

**6.- Aprovar, si s’escau, la nomenclatura i numeració del C/ Afores del municipi.**

L’Alcalde exposa que atès les discrepàncies manifestes en quant a la nomenclatura del carrer Afores, es va reunir amb el veïns del mateix per arribar al consens en quant al nom del carrer.

Vist que al Cadastre consta com a carrer Travessera de les Heres, i que així es va acordar amb els veïns del mateix,

S’ACORDA per unanimitat dels membres assistents:

Primer.- Denominar al carrer Afores, C/ TRAVESSERA DE LES HERES.

Segon.- Exposar aquest acord al tauler d’anuncis de l’ Ajuntament per un termini de 30 dies.

Tercer.- Transcorregut el termini d’ exposició pública, notificar aquest acord a les oficines territorials del Cadastre a Lleida.

**7- Donar compte dels decrets d’alcaldia.**

Es dóna compte dels Decret 24/2013, de 30 d’abril, al Decret 38/13 de 29 de maig de 2013.

El Ple en resta assabentat.

**8.- Precs i preguntes.**

No n’hi ha.

I sense que existeixi cap més assumpte a tractar, el Sr. Alcalde aixeca la sessió quan són les 21:40 hores.

L’Albagés, a 4 de juny de 2013.

En dono fe

L’Alcalde, La Secretària,

Albert Donés Antequera Alba Martí Vallès